
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 134
                                                                    30 iulie 2026
privind organizarea evenimentului „Transfăgărășan Getaway 2026”, în data de 3 septembrie

2026 și punerea la dispoziție, cu titlu gratuit, a terenului aparținând domeniului public din Cetatea

Medievală (Piața Cetății, Piața Muzeului și străzile adiacente) pentru desfășurarea evenimentului

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 24.934/07.07.2026 şi la Consiliul Local Sighișoara cu nr. 26.178/15.07.2026, de referatul de aprobare, înregistrat cu nr. 24.932/07.07.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 
Având în vedere adresele înregistrate la Municipiul Sighișoara cu nr. 20.117/26.05.2026 și nr. 23.524/24.06.2026, prin care Asociația „Porsche Club România” solicită sprijin pentru organizarea unei expoziții de autovehicule Porsche, în data de 3 septembrie 2026, în intervalul orar 11.00 - 16.00, în sensul de a permite accesul în interiorul Cetății Medievale și totodată aprobarea expunerii în perimetrul din jurul primăriei, zona din fața Turnului cu Ceas, Piața Cetății și străzile adiacente, a autovehiculelor Porsche, în număr estimat de 150 de autoturisme, în vederea desfășurării evenimentului „Transfăgărășan Getaway 2026”;
Ţinând cont de faptul că evenimentul general se va desfășura în perioada 2 - 6 septembrie 2026, iar oprirea în Municipiul Sighișoara este programată pentru ziua de joi, 3 septembrie 2026, în intervalul orar 11:00 - 16:00;

Văzând că această acțiune va reuni un număr estimat de 150 de autoturisme Porsche din țări precum România, Republica Moldova, Germania, Elveția, Croația, Serbia, Bosnia, Georgia și Bulgaria;

Având în vedere că acest proiect reprezintă o oportunitate deosebită de promovare turistică și oferă o vizibilitate internațională majoră Municipiului Sighișoara, integrând Cetatea Medievală într-un circuit de elită pentru pasionații auto din întreaga Europă;

Având în vedere Hotărârea Consiliului Local Sighişoara nr. 184/15.09.2025 privind modificarea Regulamentului de organizare și funcționare a parcărilor publice aflate pe raza Municipiului Sighișoara, precum și de acces și trafic în Cetatea Medievală, aprobat prin Hotărârea Consiliului Local Sighişoara nr. 79/30.05.2024, prin care s-a stabilit că activitățile de administrare și monitorizare a accesului și traficului în Cetatea Medievală Sighişoara, revin în sarcina administratorului S.C. Ecoserv Sig S.R.L.;

Ţinând cont de prevederile art. 349 și de cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 24.935/07.07.2026, prin care se propune aprobarea desfășurării evenimentului „Transfăgărășan Getaway 2026”, în data de 3 septembrie 2026 și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății, Piața Muzeului și străzile adiacente) pentru desfășurarea evenimentului;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și lit. „d”, alin. (6) lit. „a”, alin. (7) lit. „d”, lit. „f” și lit. „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. Se aprobă desfășurarea evenimentului „Transfăgărășan Getaway 2026”, în data de 3 septembrie 2026, în intervalul orar 11.00 - 16.00, organizat de Asociația „Porsche Club România”. 

 Art. 2. (1) Se aprobă accesul în cetatea Sighișoara a autovehiculelor participante la evenimentul „Transfăgărășan Getaway 2026”, în data de 3 septembrie 2026, în intervalul orar 11.00 - 16.00, eveniment organizat de Asociația „Porsche Club România”.

(2) Administratorul activității de acces auto în cetatea Sighișoara va fi notificat, în timp util, prin grija Municipiului Sighișoara, cu privire la accesul în cetatea Sighișoara a autovehiculelor participante, în vederea desfășurării evenimentului.

Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, Piața Muzeului și străzile adiacente, către Asociația „Porsche Club România”, în data de 3 septembrie 2026, în intervalul orar 11.00 - 16.00, în vederea desfășurării evenimentului, precum și a expunerii autovehiculelor Porsche participante la evenimentul „Transfăgărășan Getaway 2026”, potrivit planului de situaţie, anexa nr. 1 la prezenta hotărâre.

Art. 4. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Serviciul Relații Publice, Comunicare, Protocol și Administrativ, Compartimentul Situații de Urgență, Serviciul Monitorizare Servicii Publice, Guvernanță Corporativă, Direcția Publică Poliția Locală din cadrul Municipiului Sighișoara, S.C. Ecoserv Sig S.R.L. și Asociația „Porsche Club România”.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 18 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relații Publice, Comunicare, Protocol și Administrativ;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Situații de Urgență;

  1 ex. Direcția Publică Poliția Locală;

  1 ex. S.C. ECOSERV SIG S.R.L.;

  1 ex. Asociația „Porsche Club România”.

15 ex.  

B.A.

